钦定古今图书集成/理学汇编/文学典/第129卷 > 《过太白先生墓酌而唤之》王思任
## 钦定古今图书集成/理学汇编/文学典/第129卷 > 《过太白先生墓酌而唤之》王思任

“骨秀冷青山”，行人望禾黍。生乘明月来，死剩清风去。
《阳冰》篆尚存，力士靴何处？“夜台无酒家，还起”，共我语。

《汉书儒林传序》：“文章尔雅。”

班固《两都赋序》：“大汉之文章炳焉，与三代同风。”
赵壹《刺世疾邪赋》，“咳唾自成珠。”

晋左思《蜀都赋》：“摛藻掞天庭。”

《傅元连珠》“文不流，放言无枝叶。”

李充《学箴》：“雕琢生文，抑扬成音。”

傅《鹑觚客难》，“振笔若天文，运思若回云。”

《抱朴子行品》篇：“摛锐藻以立言，辞炳蔚而清允者，文
人也。”

《宋书谢灵运传论》：“屈平、宋玉，导清源于前，贾谊、相如，
振芳尘于后。英辞润金石，高谊薄云天。”〈又〉相如巧为
形似之言，班固长于情理之说，子建、仲宣以气质为
体，并标能擅美，独映当时。是以一世之士，各相慕习。
原其飚流所始，莫不同祖《风》《骚》，徒以好尚异情，故意
制相诡。

《傅隆传》，“摛文列锦，焕烂可观。”

《傅亮侍中王公碑》“识深冬潭，文艳春荣《傅亮安成太守傅君铭》“栖心古烈，拟踵前修。淹流孔
老，宛然内求。”

《王僧孺传》：“摛绮縠之清文，谈希微之道德。”

《谢几卿传》：“涛波之辩，悬河不足譬；春藻之辞，丽文无
以匹。”

《金楼子》：“扬雄作赋，有梦肠之谈；曹植为文，有反胃之
论。言劳神也。”

梁简文帝《答张缵谢示集》纲好文章，于今二十五载
矣，窃尝论之，日月参辰，火龙黼黻，尚且著于元象，章
乎人事，而况文辞可止，咏歌可辍乎？不为壮夫，扬雄
实小言破道，非谓君子，曹植亦小辨破言，论之科刑，
罪在不赦，至如春庭乐景，转蕙承风，秋雨且晴，檐梧
初下，浮云生野，明月入楼，时命亲宾，乍动严驾，车渠
“屡酌，鹦鹉骤倾。伊昔三边，久留四战，胡雾连天，征旗
拂日，时闻坞笛，遥听塞笳，或乡思凄然，或雄心愤薄，
是以沉吟短翰，补缀庸音，寓目写心，因事而作。”
昭明太子《答晋安王书》，得《五月二十八日疏》，并诗一
首，省览周环，慰同促膝。汝本有天才，加以爱好，无忘
所能，日见其善，首尾裁净，可为佳作，吟玩反复，欲罢
不能。相如奏赋，孔璋呈檄。曹刘异代，并号知音。发叹
凌云，兴言愈病。尝谓过差，未以信然。一见来章，而树
谖忘痗。方证昔谈，非为妄作。炎凉始贸，触兴自高。睹
物兴情，更向篇什。

沈约《答陆厥问声韵书》：“文章之音韵，同弦管之声曲，
则美恶妍蚩，不得顿相乖反。譬犹子野操曲，安得忽
有啴缓失调之声？以《洛神》比陈思他赋，有似异手之
作。故天机启则律吕自调，六情滞则音韵顿舛也。士
衡虽云‘炳若缛锦，宁有濯色江波，其中复有一片，是
卫文之服’。”此则陆生之言，即复不尽者矣。

又“《忏悔文》，性爱坟典，苟得忘廉，取非其有，卷将二百。”
又绮语者众，源条繁广，假妄之愆，虽免大过，微触细
犯，亦难备陈。

北魏《温子昇祖莹墓志》：“口含碧鸡之辨，手握雕龙之
文，言析秋毫，辞连春藻。”

北齐邢邵《萧仁祖集序》：“萧仁祖之文，可谓雕章间出。
昔潘陆齐轨，不袭建安之风；颜谢同声，遂革太元之
气。自汉逮晋，情赏犹自不谐；河北江南，意制本应相
诡。”

北周庾信《赵国公集序》：“文参历象，即入天官之书；韵
涉丝桐，咸归总章之观。论其壮也，则鹏起半天；语其
细也，则鹪巢蚊睫。”〈又〉昔者屈原、宋玉，始于哀怨之深；
苏武、李陵，生于别离之世。自魏建安之末，晋太康以
来，雕虫篆刻，其体三变，人人自谓“握灵蛇之珠，抱荆
山之玉”矣。公斟酌《雅》《颂》，谐和律吕，若言乖节目，则曲
台不顾；声止操缦，则成均无取。遂得栋梁文囿，冠冕
词林，《大雅》扶轮，《小山》承盖。

又《谢滕王集序启》，“紫微悬映，如传阙里之书，青鸟遥
飞，似送层城之璧，若夫甘泉宫里，玉树一丛，元武阙
前，明珠六寸，不得譬此光芒，方斯烛照，有节有度，即
是能平八风，愈昌愈高，殆欲去天三尺。”〈又〉譬其毫翰，
则风雨争飞；论其文采，则鱼龙百变。

陈李那《答徐陵书》“丽藻星铺，雕文锦缛。风云景物，义
尽缘情。经纶宪章，辞弹表奏。久已京师纸贵，天下家
藏。调移齐右之音，韵改河西之俗。岂直扬云藻翰，独
留千金；嗣宗文雅，惟传好事。”

张说《上官昭容集序》：“臣闻五声无主，律吕综其和；五
彩无章，黼黻交其丽。是知气有噎郁，非巧辞莫之通；
形有万变，非工文莫之写。先王以是经天地，究神人，
闻寂寥，览幽昧，文之辞义大矣。”

李华《赠礼部尚书孝公崔沔集序》“文章本乎作者，而
哀乐系乎时。本乎作者，六经之志也；系乎时者，乐文
武而哀幽、厉也。立身扬名，有国有家，化人成俗，安危
存亡，于是乎观之。宣于志者曰言饰而成之曰文。有
德之文信，无德之文诈。皋陶之歌，史克之颂，信也；子
朝之告，宰嚭之词，诈也；而士君子耻之。夫子之文章”，
偃商传之。偃、商殁而孔伋、轲、孟作，盖《六经》之遗也。屈
平、宋玉哀而伤，靡而不远，《六经》之道遁矣。论及后世，
力足者不能知之。知之者力或不足，则文义寖以微
矣。

又《扬州功曹萧颖士文集序》：“君以为六经之后，有屈
原、宋玉，文甚雄壮，而不能经。厥后有贾谊，文词详正，
近于理体；枚乘、司马相如，亦瓌丽才士，然而不近《风》
雅。扬雄用意颇深，班彪识理，张衡宏旷，曹植丰赡，王
粲超逸，嵇康标举。此外皆金相玉质，所尚或殊，不能
备举。左思诗赋，有《雅》《颂》遗风；干宝著论，近乎王化根”
源，此后敻绝无闻焉。近日陈拾遗子昂，文体最正，以
此而言，见君之述作矣。

贾至工部侍郎李公集序：《易》曰：“‘观乎天文，以察时变，
观乎人文，以化成天下’。然则唐虞赓歌，殷周雅颂，美
文之盛也。厥后四裔交侵，诸侯征伐，文王之道将墬
地。于是仲尼删《诗》述《易》，作《春秋》，而叙帝王之书，三代文章，炳然可观。洎骚人怨靡，扬马诡丽，班张崔蔡，曹
王潘陆，扬波扇飙，大变《风》《雅》，宋齐梁隋，荡而不返。昔”
延陵听乐，知诸侯之兴亡；览数代述作，固足验夫理
乱之源也。

《独孤及殿中侍御史萧君文章集录序》“足志者言，足
言者文，情动于中而形于声，文之微也。粲于歌颂，畅
于事业，文之著也。君子修其词，立其诚，生以比兴弘
道，殁以述作垂𥙿，此之谓不朽。”〈又〉尝谓扬、马言大而
迂，屈、宋词侈而怨。沿其流者，或文质交丧，《雅》盛相夺，
盍为之中道乎？

崔祐甫《齐昭公崔府君集序》“天以日月经纬为文，地
以丘陵川泽为文，刚柔杂也。其施于人也，钟磬竽瑟
文其乐，九章三赞文其礼，典谟咏歌文其言。国之大
臣，业参政本，发挥皇王之道，必由于文。故虞有皋陶，
洎益、稷，以嘉言启迪；舜禹以降，伊、傅、周、召，训命策诰，
并时而兴。秦之李斯，著事而僻。自兹厥后，蜀丞相孔”
明有《出师表》，晋司空茂先有《鹪鹩赋》，皆辅臣之文也。
“财成陶冶”，于是见焉。

李舟《独孤常州集序传》曰：“物生而后有象，象而后有
滋，滋而后有数，数成而文见矣。始自天地，终于草木，
不能无文也，而况于人乎？且夫日月星辰，天之文也；
丘陵川渎，地之文也；羽毛彪炳，鸟兽之文也；华叶彩
错，草木之文也。天无文，四时不行矣；地无文，九州不
别矣。鸟兽草木之无文，则混然而无名，而人不能用”
之矣。“人无文，则《礼》无以辨其数，《乐》无以成其章，有国
者无以行其刑政，立言者无以存其劝诫。”文之时用
大矣哉！

顾况《礼部员外郎陶氏集序》：“大抵文体，十年一更，有
体病而才赡，有言纡而事直，有文胜而理乖。雅艳殊
致，云和之源，杳以无穷，折为万派。”

崔融《报三原李少府书》：“近辱吾子赠书，撤函敷纸。恬
神静讽，龙文阳发。居然异气射人，凤律雄鸣，自有奇
音震物。是何词裁清雅，兴旨奥深？黄缣白锻吐其文，
玉篆银钩艳其彩。超超美论，上陵于八十五篇；婉婉
成章，下该于五十六字。”〈又〉文高积玉，昇学日以照天
光；韵警锵金，激思风而吹地籁。至若“山柱河官”之作，
珠胎“鼎气”之篇，并登作者之心，每讽词人之口。
权德舆《答杨湖南书》：“蒙惠寄制集序，发函焕然，盈耳
溢目，弘丽博厚，坦夷章明。如黄锺大玉，庆霄天籁，奇
采正声，铿锵照耀。”

梁肃《补阙李君前集序》：“文之作，上所以发扬道德，正
性命之纪；次所以财成典礼，厚人伦之义；又其次所
以昭显义类，立天下之中。三代之后，其流派别，炎汉
制度，以霸王道杂之，故其文亦二：贾生、马迁、刘向、班
固，其文博厚，出于王风者也；枚叔、相如、扬雄、张衡，其
文雄富，出于霸涂者也。其后作者，理胜则文薄，文胜
则理消，理消则言愈繁，繁斯乱矣。文薄则意愈巧，巧
则弱矣。故文本于道，失道则搏之以气，气不足则饰
之以辞。盖道能兼气，气能兼辞，不当则文斯败矣。”
梁沈约《伤谢脁》：“吏部信才杰，文锋振奇响，调与金石
谐，思逐风云上。”

又伤庾杲之“蕴藉含文雅，散朗溢风飙。”

《唐骆宾王赠高四》“灵台万顷濬，学府九流深。”〈又〉鹭涛
开碧海，凤彩缀《词林》。

又《和孙长史》：“调神和玉烛，掞藻握珠胎。”

《高适别畅大判官》“高才擅白雪，逸翰凌青霄。”

杜甫《贻华阳柳少府》：“文章一小技，于道未为尊。”
《奉赠韦左丞丈》：“读书破万卷，下笔如有神。”

《赠秘书少监江夏李公邕》“风流散金石，追琢山岳锐。
情穷造化理，学贯天人际。”

《故相国张公九龄》“乃知君子心，用才文章境。”

《游何将军山林》，词赋工无益。

《赴青城县出成都寄陶王二少尹》“文章差底病？”
《苏端薛复筵简薛华醉歌》“文章有神交有道。”〈又〉近来
海内为长句，汝与东山李白好。何刘沈谢力未工，才
兼鲍照愁绝倒。

《哀故著作郎贬台州司户荥阳郑公虔》天然生知姿，
学立游夏上。神农或阙漏，黄石愧师长。药纂西极名，
兵流指诸掌。贯穿无遗“恨，荟蕞何技痒。圭臬星经奥，
虫篆丹青广。子云窥未遍，方朔谐太枉。神翰顾不一，
体变锺兼两。文传天下口，大字犹在榜。”

《醉歌行别从侄勤》“骅骝作驹已汗血，鸷鸟举翮连青
云。词源倒流三峡水，笔阵独扫千人军。”

《旅夜书怀》，“名岂文章著。”

孟郊诗一卷，冰雪文。避俗常自携
方干上杜中丞，“苦心多为安民术，援笔皆成出世文。